El Morvedre Rap obri la convocatòria d'inscripcions per als grups i solistes de rap del Camp de Morvedre
09 de maig 2019

![](/media/dkzpxrhs/73morvedre-rap-logo_cuerpo.jpg)  
  

El Casal Jove del Port de Sagunt acull la 3a edició de Morvedre Rap, una iniciativa a càrrec de l'associació músico-cultural Klavija, en col·laboració amb el departament de Joventut de l'Ajuntament de Sagunt. A través d'esta activitat, que forma part del cicle de Micro Obert, els cantants de rap podran realitzar concerts col·lectius.  

  

Concretament, el dia 2 de juny a la vesprada es realitzarà el micro obert en el qual actuaran els rapers seleccionats que oferiran multiconcerts. Els dos grups o solistes més votats obtindran com a premi 150 euros, així com la possibilitat d'actuar com a teloners en futurs concerts que es realitzen al Casal Jove, en els quals compartiran cartell amb artistes d'àmbit nacional.

  

El regidor de Joventut, Guillermo Sampedro, assegura que amb este festival “**volem que els rapers locals continuen tenint el seu aparador i puguen difondre les seues cançons. Per això, animem des de la regidoria i des de l'associació Klavija a que es presenten al festival i donen a conéixer els seus treballs i cançons dins d'esta aposta de la regidoria de Joventut pel rap i per la cultura urbana, la qual ha sigut un encert durant tota esta legislatura**”.

  

La convocatòria ja està oberta per a tots els grups i solistes de rap del Camp de Morvedre. Els interessats a participar han d'enviar un email a [sociacionklavija@gmail.com](mailto:asociacionklavija@gmail.com), posant com a assumpte ‘Morvedre Rap’ i el seu nom artístic. A més, en el mail s'ha d'adjuntar el número de telèfon i l'adreça de Soundcloud, canal de Youtube o la plataforma en la qual tinguen els seus temes publicats. També s'han d'adjuntar els instrumentals (màxim tres en format mp3) que desitgen utilitzar en el concert. Es valoraran aquelles propostes amb participació femenina i les lletres que continguen missatges per la igualtat de gènere, la solidaritat, tolerància i reivindicacions socials.

  

Les inscripcions podran realitzar-se fins al 21 de maig. Una vegada passada esta data es realitzarà una selecció entre tots els participants o s'acceptaran totes les sol·licituds en cas que no hi haja molta demanda. Els dies posteriors es farà pública la llista de propostes seleccionades en les xarxes socials del Casal Jove i de l'Associació Klavija.

  

*   [](http://www.facebook.com/sharer.php?u=https://aytosagunto.es/va/actualitat/el-morvedre-rap-obri-la-convocatoria-d-inscripcions-per-als-grups-i-solistes-de-rap-del-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/el-morvedre-rap-obri-la-convocatoria-d-inscripcions-per-als-grups-i-solistes-de-rap-del-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-morvedre-rap-obri-la-convocatoria-d-inscripcions-per-als-grups-i-solistes-de-rap-del-camp-de-morvedre/ "Linked In")
*   [](mailto:?body=https://aytosagunto.es/va/actualitat/el-morvedre-rap-obri-la-convocatoria-d-inscripcions-per-als-grups-i-solistes-de-rap-del-camp-de-morvedre/)